Impozitele pe terenuri și imobile vor fi cu 10% mai mici. Reducerea a fost votată de consilierii locali în ultima şedinţa extraordinară şi se aplică persoanelor fizice de la 1 ianuarie 2015. Si prețul abonamentelor de parcare în oraș a fost redus. Autorităţile spun că măsura vine ca urmare a faptului că veniturile proprii au crescut, anul acesta, cu 3 milioane de lei față de 2013.

Şi persoanele juridice vor beneficia de facilităţi. Unele taxe vor fi eliminate atât pentru sprijinirea micilor întreprinzători locali, cât și pentru reducerea birocrației. Astfel, taxele de eliberare a autorizaţiei şi taxa pentru viza anuală, ambele în valoare de 200 de lei, vor fi şterse în cazul agenţilor economici care au suprafeţe comerciale de sub 500 mp.